2.3 การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์

บริษัทดำเนินกิจการประกอบธุรกิจเป็นผู้ผลิตและส่งออกเครื่องประดับอัญมณีที่ทำด้วยเนื้อเงินและทองคำ
โดยมุ่งผลิตเครื่องประดับอัญมณีบนตัวเรือนทองคำหรือเนื้อเงินในระดับราคาปานกลางเป็นผลิตภัณฑ์หลัก
ซึ่งจะประดับตัวเรือนด้วยเพชร และพลอยต่าง ๆ (diamond, precious & semi precious
stones) เครื่องประดับที่บริษัทผลิต ได้แก่ แหวน ต่างหู เข็มกลัด จี้ สร้อยคอ และสร้อยข้อมือ
โดยใช้เครื่องหมายการค้าของบริษัท คือ PRANDA ตลาดต่างประเทศที่สำคัญ ได้แก่ สหรัฐอเมริกา
กลุ่มประเทศประชาคมเศรษฐกิจยุโรป ออสเตรเลีย เอเชียแปซิฟิค และตะวันออกกลาง

สำหรับตลาดในประเทศ บริษัทเป็นเจ้าของเครื่องหมายการค้า Prima Gold -
ผลิตภัณฑ์เครื่องประดับทองคำบริสุทธิ์ 99.9 % Prima Diamond - เครื่องประดับเพชรแท้ Prima
Art - ผลิตภัณฑ์งานศิลป์ประเภททองคำ 99.99% - เครื่องประดับเงิน Century Gold -
เครื่องประดับทองคำ 96.5% และ esse โดยจัดจำหน่ายผ่านบริษัทย่อยคือ บจก.พรีม่าโกลด์
อินเตอร์เนชั่นแนล นอกจากนี้ยังมีรายได้จากการรับผลิตสินค้าพิเศษให้กับบริษัท หน่วยงานราชการ
และสถาบันต่าง ๆ ที่มีความต้องการสินค้าที่ระลึกหรือวัตถุมงคลที่จัดทำเป็นพิเศษ

สิทธิหรือข้อจำกัดในการประกอบธุรกิจ

สิทธิพิเศษจากส่งเสริมการลงทุน

  -------------------------------------- ---------------------------------
  รายการ                                 เงื่อนไข

  เลขที่บัตรส่งเสริม                          1010/2544

  ลงวันที่                                  10 มกราคม 2544

  อนุมัติเมื่อวันที่                             11 กรกฎาคม 2543

  สถานที่ประกอบการ                         นิคมอุตสาหกรรมสุรนารีจังหวัดนครราชสีมา

  กำลังการผลิต (ชิ้น/ปี)                      2,000,000

  สิ้นสุดวันนำเข้าเครื่องจักร                    10 มกราคม 2548

  วันเปิดดำเนินการ                          1 มกราคม 2546
                                         (ขยายระยะเวลาวันเปิดดำเนินการ –
                                         กรกฎาคม 2548)

  ยกเว้นภาษีเงินได้ 100%                     8 ปี

  วันหมดอายุยกเว้นภาษีเงินได้                  31 ธันวาคม 2553
  -------------------------------------- ---------------------------------

+----------------------------------+-----------------------------------+
| รายการ                           | เงื่อนไข                            |
+----------------------------------+-----------------------------------+
| ลดหย่อนภาษีเงินได้ 50%               | 5 ปี                               |
| นับจากวันพ้นกำหนด                   |                                   |
+----------------------------------+-----------------------------------+
| วันหมดอายุยกเว้นภาษีเงินได้            | 31 ธันวาคม 2558                    |
+----------------------------------+-----------------------------------+
| บัตรส่งเสริมฉบับแก้ไข                 | 4501/2546 (2-1010/2544)           |
|                                  |                                   |
| # 2                              | 4207/2547 (3-1010/2544)           |
|                                  |                                   |
| # 3                              |                                   |
+----------------------------------+-----------------------------------+

สิทธิอื่น

ในปี 2529 บริษัทได้รับอนุมัติให้จัดตั้ง คลังสินค้าทัณฑ์บน (Bonded
Warehouse)ประเภทโรงผลิตสินค้าจากกรมศุลกากรทำให้บริษัทสามารถนำเข้าทองคำแท่งและวัตถุดิบอื่น
ๆ จากต่างประเทศได้เองภายใต้การอนุญาตจากกระทรวงการคลัง
โดยได้รับสิทธิพิเศษในการยกเว้นภาษีอากรขาเข้า

บริษัทฯ ได้รับคัดเลือกให้เป็นผู้ประกอบการค้าระหว่างประเทศระดับบัตรทอง (GOLD CARD) เลขที่
009/2542 จากกรมศุลกากร ซึ่งบริษัท ได้รับเกียรติบัตรเมื่อวันที่ 14 กุมภาพันธ์ 2543 ณ
กรมศุลกากร สิทธิพิเศษของผู้ได้รับบัตรทองในส่วนของการนำเข้า
จะได้รับสิทธิในการให้ผ่านการตรวจสอบใบขนสินค้าช่องเขียว (Green Line) ของระบบ EDI
คือไม่ต้องมีการยื่นเอกสารเพื่อให้ฝ่ายพิธีการตรวจสอบ
แต่สามารถส่งผ่านไปยังฝ่ายตรวจสอบสินค้าได้เลย และมีการตรวจสินค้าเพียงร้อยละ 30 เท่านั้น
และให้ตัดบัญชีสินค้าสำหรับเรือ (Manifest)
ภายหลังการตรวจปล่อยของและได้รับงดเว้นการตรวจสินค้า

ในปี 2544 (ปี 2001) บริษัทได้รับการรับรองมาตรฐานระบบบริหารคุณภาพ (Quality
Management System : QMS) ISO 9001 : 2000
ประเภทการผลิตเครื่องประดับอัญมณีในส่วนของโรงงาน บมจ. แพรนด้า จิวเวลรี่
สาขานครราชสีมา จากบริษัทผู้ตรวจสอบประเมิน BVQI
และประเภทการจำหน่ายเครื่องประดับอัญมณีและบริการ บมจ. แพรนด้า จิวเวลรี่ กรุงเทพฯ
จากบริษัทผู้ตรวจสอบประเมิน BM TRADA พร้อมกัน

บริษัทฯ ได้รับอนุมัติคืนอากรหรือการชดเชยค่าภาษีอากรทันทีที่ยื่นคำร้องขอรวมทั้งสิทธิอื่น ๆ
ที่มีในอนาคตตามที่อธิบดีกรมศุลกากรกำหนด

บริษัทฯ ได้รับการยกเว้นภาษีมูลค่าเพิ่มการนำเข้าหรือการขาย อัญมณี ทองคำขาว ทองขาว เงิน
และพาลาเดียม ตามประกาศอธิบดีกรมสรรพากรฯ ลงวันที่ 10 เมษายน 2546

สำนักบริหารภาษีธุรกิจขนาดใหญ่ ได้ให้บริษัทฯ
เป็นบริษัทที่ได้รับการจัดระดับผู้ประกอบการส่งออกที่ดีตั้งแต่เดือนภาษี สิงหาคม 2548 ถึงเดือน ภาษี
กรกฎาคม 2550

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์

1.  

2.  - กลยุทธ์การแข่งขันที่สำคัญ

1. บริษัทมุ่งเน้นกลยุทธ์ด้านการตลาดโดยการจัดการขายให้กระจายความเสี่ยงของตลาดออกไป
โดยมีตลาดส่งออกไม่ต่ำกว่า 40 ประเทศกระจายอยู่ทั่วโลก
เพื่อหลีกเลี่ยงผลกระทบจากสภาพเศรษฐกิจผันผวนซึ่งอาจเกิดขึ้นได้ในประเทศใดประเทศหนึ่ง
อีกทั้งบริษัทยังมีนโยบายการขยายตลาดและเสาะแสวงหาตลาดใหม่ ๆ ที่มีศักยภาพในทุกปี

2. นอกจากจะขยายตลาดไปสู่ประเทศต่าง ๆ ทั่วโลกแล้ว
บริษัทยังกระจายความเสี่ยงโดยการขายผ่านลูกค้าหลัก ๆ ในแต่ละประเทศ
ไม่ผูกขาดการขายกับลูกค้ารายใดรายหนึ่งโดยเฉพาะ

3. บริษัทมุ่งเน้นการบริการที่ดีทั้งก่อนและหลังการขาย โดยมีบริษัทอยู่ 4 แห่ง จากประเทศหลักๆ
ทั่วโลก เพื่อให้บริการแก่ลูกค้า และสามารถเข้าถึงตลาดในท้องถิ่นนั้น
โดยทราบความต้องการอันหลากหลายของลูกค้าจากทุก ๆ แห่งทั่วโลก

4. บริษัทเน้นการพัฒนาผลิตภัณฑ์ให้ตรงตามความต้องการของลูกค้าหรือตลาดนั้น ๆ
ไม่ว่าจะเป็นรูปแบบ รสนิยม
หรือราคาที่ลูกค้าต้องการเพราะตลาดของแต่ละประเทศมีความต้องการสินค้าที่แตกต่างกัน
แต่ในบางครั้งความนิยมของตลาดนั้น ๆ ได้ขยายความนิยมไปสู่ตลาดอื่น ๆ
อันส่งผลให้บริษัทมีสินค้าที่มีความหลากหลายอยู่เสมอ

- ลูกค้าเป้าหมาย

กลุ่มลูกค้าเป้าหมายของบริษัทจะต้องเป็นกลุ่มผู้ซื้อที่มีศักยภาพในการสั่งได้ตามคำสั่งซื้อขั้นต่ำ
(Minimum Order) ของบริษัท นอกจากนี้ลูกค้าเป้าหมายจะต้องเป็นลูกค้าที่มีฐานะการเงินที่มั่นคง
เป็นลูกค้าที่มีการพัฒนาตามระบบการจัดจำหน่ายสมัยใหม่ ไม่ว่าจะเป็นลูกค้าที่ขายผ่าน Cable TV
ลูกค้าที่ขายผ่าน E – Commerce หรือลูกค้าที่เป็นกลุ่ม Special Brand เหล่านี้ เป็นต้น
ซึ่งกลุ่มลูกค้าเป้าหมายเหล่านี้จะนำไปขายต่อให้กับลูกค้ารายย่อยซึ่งเป็นลูกค้าระดับปานกลาง
ที่ต้องการซื้อเครื่องประดับอัญมณีในราคาไม่แพงมากนัก และเปลี่ยนได้บ่อยตามสมัยนิยม

[]

ในส่วนของการขายปลีก จะขายภายใต้เครื่องหมายการค้า ซึ่งเป็นเครื่องประดับทอง 24K
มีราคาสูง เน้นการออกแบบที่สวยงาม ต้องใช้ช่างมีฝีมือในการผลิต เน้นลูกค้าระดับบน
และการขายปลีกเครื่องประดับเงิน ภายใต้เครื่องหมายการค้า esse
ซึ่งมีราคาไม่แพงและจะมุ่งเน้นไปที่กลุ่มลูกค้าวัยทำงาน และวัยรุ่น

บริษัทฯ ร่วมทุนในเยอรมนี เปิดตลาดใหม่ยุโรปตะวันออก แพรนด้าฯ ได้ร่วมลงทุนกับ Mr.Gergor Kroll ในประเทศเยอรมนี เพื่อก่อตั้ง Pranda & Kroll GmbH & Co.KG โดยถือหุ้นในสัดส่วน 51% เพื่อจำหน่ายเครื่องประดับทอง และเครื่องประดับเงินทั้งในประเทศเยอรมนี และยุโรปตะวันออก ซึ่งคาดว่าตลอดระยะเวลาการลงทุน 10 ปี จะได้รับผลตอบแทนจากการลงทุน( Internal Rate of Return : IRR) ที่อัตรา 16% ต่อปี

เปิดตลาด Prima Gold ในประเทศอินเดีย บริษัท พรีม่าโกลด์ อินเตอร์เนชั่นแนล จำกัด ได้ลงนามแต่งตั้งเป็นตัวแทนดำเนินการด้านการตลาดกับ Mr. Chetan Dave เพื่อดำเนินการเปิดตลาดเครื่องประดับทอง 99.9% Prima Gold ในประเทศอินเดีย ซึ่งเป็นแนวดำเนินธุรกิจที่สอดรับกับการเปิดเขตการค้าเสรีที่มีผลในการลดภาษีนำเข้าเครื่องประดับของอินเดีย

เปิดตลาด Prima Gold ในมาเลเซีย กลุ่มบริษัทแพรนด้า ได้ร่วมลงนามในสัญญาร่วมดำเนินธุรกิจกับ Tomei Gold & Jewelry Holding เพื่อเป็นผู้ดำเนินการจัดจำหน่ายเครื่องประดับ Prima Gold ในประเทศมาเลเซีย โดยผ่านเครือข่ายของ Tomei ซึ่งปัจจุบันมาอยู่มากกว่า 34 แห่ง 

เปิดช็อปใหม่ใจกลางอินโดนิเซีย และฟิลิปปินส์ บริษัท พรีม่าโกลด์ อินเตอร์เนชั่นแนล จำกัด ได้เปิดร้านจำหน่ายแห่งใหม่ ณ ห้างสรรพสินค้าอินโดนิเซียพลาซ่า กรุงจาการ์ต้า พร้อมกับใช้โอกาสนี้ดำเนินกิจกรรมส่งเสริมการตลาดโดยแนะนำคอลเลคชั่นใหม่ ส่วนในประเทศฟิลิปปินส์ ทางบริษัทฯ ได้เปิดสาขาแห่งที่ 6 ภายในห้างสรรพสินค้า Market!Market! ซึ่งอยู่ในกรุงมะนิลา โดยปัจจุบัน Prima Gold มีเครือข่ายการตลาดครอบคลุมมากกว่า 12 ประเทศ ได้แก่ ปากีสถาน ฟิลิปปินส์ สหรัฐอาหรับอิมิเรต เวียดนาม ซาอุดิอาระเบีย บราซิล ฝรั่งเศส ญี่ปุ่น เนปาล มาเลเซีย อินเดีย และอินโดนิเซีย

Prima Gold ส่งเสริมการตลาดในประเทศ นอกเหนือจากการขยายตลาดทั้งในประเทศและต่างประเทศของเครื่องประดับ Prima Gold แล้ว ทางกลุ่มบริษัทยังส่งเสริมการตลาดภายในประเทศโดยการจัดกิจกรรมเปิดตัวคอลเลคชั่นใหม่ และกิจกรรมส่งเสริมการขายอย่างต่อเนื่อง ซึ่งไม่เพียงเป็นการกระตุ้นยอดการจำหน่ายได้เป็นที่น่าพอใจเท่านั้น แต่ยังเป็นการส่งเสริมภาพลักษณ์ และสร้างการรับรู้ให้เกิดขึ้นกับผู้บริโภค อันจะเป็นโอกาสในการขยายตลาดในอนาคตได้

เปิดตลาดเครื่องประดับ esse ในจีน จากการที่ บริษัท แพรนด้า จิวเวลรี่ จำกัด (มหาชน) ได้เข้าไปลงทุนสร้างโรงงานผลิตเครื่องประดับอัญมณีในประเทศจีนเมื่อกว่า 1 ปีที่ผ่านมา และดำเนินการผลิตไปแล้วนั้น ในปี 2548 ที่ผ่านมา บริษัทฯได้เปิดตลาดเครื่องประดับโดยนำร่องสร้างช็อปภายใน International Jewelry Trade Center ซึ่งอยู่บนถนน Tianbei Luoho ซึ่งนับเป็นทำเลธุรกิจอัญมณีและเครื่องประดับที่ดีที่สุดของเมือง Shenzhen เพื่อเป็นศูนย์จัดจำหน่ายเครื่องประดับ esse ทั้งในรูปแบบค้าปลีกละค้าส่ง จากก่อนหน้านี้ทางบริษัทได้เปิดตลาดไปแล้วทั้งในประเทศฟิลิปปินส์ เวียดนาม และประเทศไทย

ส่งเสริมพลอยสีในตลาดจีน กลุ่มบริษัทแพรนด้า ได้จัดกิจกรรมส่งเสริมการตลาดเพื่อสร้างความนิยมในพลอยสีในประเทศจีน โดยร่วมกับ Signity เพื่อนำเสนอ Trend ของเครื่องประดับอัญมณีในปี 2006 ตลอดจนเครื่องแต่งกาย ในงาน Shanghai Fashion Week ซึ่งจัดขึ้นที่เมืองเซี่ยงไฮ้ ประเทศจีน

- นโยบายการกำหนดราคา

การกำหนดราคาขายนั้น ได้กำหนดไว้ที่มาตรฐานเดียวกัน
แต่จะแตกต่างกันตรงที่การให้ส่วนลดที่แตกต่างกันไปในแต่ละราย
ซึ่งขึ้นอยู่กับปริมาณการสั่งซื้อของลูกค้า ลักษณะการสั่งของลูกค้า
ความต้องการการบริการจากบริษัทมากหรือน้อยลงเพียงใด รวมถึงความต้องการพิเศษอื่น ๆ เป็นต้น

- สัดส่วนการจำหน่ายจากยอดขาย ปี 2548 ในแต่ละวิธี

  %

  ---------------------------------------------- ------------ -----------
  1. ขายผ่านบริษัทย่อย                                            40

  2. ขายตรง                                                   42

  3. ขายปลีกในประเทศ                                           17

  4. ขายผ่านสิทธิจัดจำหน่าย (Franchise)                            1

                                                              100
  ---------------------------------------------- ------------ -----------

บริษัทได้ดำเนินการดังนี้

  ขายผ่านบริษัทย่อย

จัดตั้งบริษัทย่อย 4 แห่ง เพื่อดำเนินการจัดจำหน่ายเครื่องประดับอัญมณีในประเทศนั้น ๆ
สำหรับลูกค้าที่ต้องการซื้อสินค้าหรือบริการผ่านบริษัทย่อยดังกล่าว

  1&2) Pranda North America, Inc. / Crystaline North America, Inc. ในรัฐ
  Rhode Island

  ประเทศสหรัฐอเมริกา

  3) H. Gringoire s.a.r.l ตั้งอยู่ในปารีส ประเทศฝรั่งเศส

  4) Pranda UK Ltd. ตั้งอยู่ในลอนดอน ประเทศอังกฤษ

  ขายตรง (Direct Shipment)

จัดจำหน่ายตรงไปยังลูกค้าในประเทศต่าง ๆ ทั่วโลก เช่น สหรัฐอเมริกา
กลุ่มประเทศประชาคมเศรษฐกิจยุโรป ออสเตรเลีย เอเชียแปซิฟิค และตะวันออกกลาง

  ขายสิทธิจัดจำหน่าย (Franchise)

ขายสิทธิจัดจำหน่ายไปในเอเซียแปซิฟิกและตะวันออกกลาง และผู้รับสิทธิจัดจำหน่าย ดำเนินการเปิด
Shop และ Counter ในศูนย์การค้าสำคัญ ๆ ในประเทศนั้น ๆ เช่น อินโดนีเซีย ฟิลิปปินส์ ดูไบ
อียิปต์ เวียดนาม ปากีสถาน เป็นต้น
โดยบริษัทจะได้รับผลตอบแทนที่เป็นจำนวนคงที่และอัตราร้อยละจากยอดขายขึ้นอยู่กับขนาดของตลาด
(Market size) ของแต่ละประเทศและค่าใช้จ่ายของบริษัทในการลงทุน
บริษัทมีนโยบายที่จะขยายการขายแบบสิทธิจัดจำหน่ายไปยังประเทศที่ยังไม่ได้มีลูกค้ามากนัก
เพื่อที่จะให้ผู้ซื้อสิทธิจัดจำหน่ายซึ่งมีความเชี่ยวชาญด้านการตลาดในประเทศนั้น ๆ ทำการขาย
เป็นการลดความเสี่ยงและประหยัดค่าใช้จ่ายมากกว่าการลงทุนเอง

ขายปลีก (Retailer)

มีการจัดตั้ง Shop และ Counter ในศูนย์การค้าสำคัญทั้งในกรุงเทพฯ และต่างจังหวัด

  - ลักษณะของลูกค้า

  สามารถแบ่งตามประเภทของกิจการได้ดังนี้

  1) กลุ่มที่ขายทาง Cable TV รวมถึงที่ผ่าน E-Commerce เช่น QVC, Home Shopping
  Network

2)  กลุ่มที่ขายผ่าน Catalogue เช่น Otto Versand, ARGOS, DANDURY MINT

3)  กลุ่มผู้ผลิตที่มีแบบของตัวเอง

  4) กลุ่ม Department Stores เช่น Macy, J.C. Penney, Kaufhof

  5) กลุ่ม Chain Stores เช่น Signet, Ben Bridge, VENDOME

(ข) สภาพการแข่งขันภายในอุตสาหกรรม

จากข้อมูลของสถาบันวิจัยและพัฒนาอัญมณีและเครื่องประดับแห่งชาติ (สวอ.)
โดยความร่วมมือของกรมศุลกากรไทย
แสดงถึงการส่งออกอัญมณีและเครื่องประดับอัญมณีทั้งหมดของไทยในปี 2547 มีมูลค่า 106,276
ล้านบาท และเพิ่มขึ้นเป็น 129,131 ล้านบาทใน ปี 2548 คิดเป็นอัตราการเติบโตประมาณร้อยละ
21.50 บริษัทมีมูลค่าการส่งออกในปี 2548 เป็น 2,204 ล้านบาท คิดเป็นประมาณร้อยละ 3.26
ของมูลค่าส่งออกเครื่องประดับอัญมณีแท้

อุตสาหกรรมการผลิตเครื่องประดับอัญมณีในปัจจุบัน ในเรื่องของแรงงาน
ประเทศไทยได้เปรียบคู่แข่งขันโดยเฉพาะฝีมือการเจียระไนพลอยซึ่งไทยเป็นศูนย์กลางของการเจียระไนพลอยที่สำคัญของโลกและฝีมือในการผลิตเครื่องประดับอัญมณี
แม้ไทยจะมีค่าแรงที่สูงกว่าหลายประเทศ อาทิ จีน เวียดนาม อินโดนีเซีย และ อินเดีย
แต่แรงงานไทยยังมีข้อได้เปรียบตรงที่มีฝีมือที่สูงกว่ามีความปราณีต ละเอียดอ่อนมากกว่า
แต่อย่างไรก็ตามเพื่อเป็นการรักษาขีดความสามารถทางการแข่งขันในตลาดระดับล่าง
บริษัทจึงได้ขยายการผลิตไปยังประเทศอินโดนีเซีย เวียดนาม และจีน

ถึงแม้ไทยต้องนำเข้าวัตถุดิบทั้งอัญมณีและโลหะมีค่าเกือบทั้งหมด
แต่ไทยก็ยังคงความได้เปรียบในการแข่งขัน เพราะทางภาครัฐมีนโยบายให้ภาษีนำเข้าเป็นศูนย์
อย่างไรก็ตามยังคงมีส่วนประกอบในการผลิตเครื่องประดับอัญมณี
ที่ยังต้องเสียภาษีนำเข้าในอัตราที่สูงถึงร้อยละ 10 - 20 ในขณะที่ประเทศคู่แข่งขันบางประเทศ
โดยเฉพาะเบลเยี่ยม อิสราเอล สหรัฐอเมริกา ฮ่องกง และ เกาหลี
เสียภาษีนำเข้าในอัตราที่ต่ำกว่ามาก ในประเด็นนี้
บริษัทจึงเป็นผู้หนึ่งที่มีบทบาทสำคัญในการผลักดันและติดตามให้ภาครัฐพิจารณาลดภาษีนำเข้าส่วนประกอบ
เพื่อให้ไทยคงความได้เปรียบในการแข่งขันในตลาดโลก แต่ไทยก็ยังคงมีปัญหาพื้นฐานด้านการผลิต
อาทิ การขาดแคลนช่างฝีมือเฉพาะด้าน ความซับซ้อนของระเบียบพิธีทางศุลกากร ระบบขนส่ง
และโครงสร้างอัตราภาษี การขาดแคลนวัตถุดิบ

บริษัทได้เห็นความสำคัญและศักยภาพของการตลาดแนวใหม่ ในยุคแห่งเทคโนโลยีสารสนเทศ
จึงได้พัฒนาระบบเครือข่ายเพื่อรองรับการแข่งขันที่นับวันจะทวีความรุนแรงมากขึ้น
โดยการปรับธุรกิจสู่ระบบพาณิชย์อิเล็กทรอนิกส์ ในลักษณะธุรกิจต่อธุรกิจ (Business to
Business) เพื่อเพิ่มโอกาสทางการตลาด อีกทั้งยังเป็นการปรับประสิทธิภาพขององค์กร
ให้มีความสะดวก คล่องตัว ถูกต้องแม่นยำมากขึ้นและลดต้นทุนให้ต่ำลง
นอกจากนี้ทางบริษัทมีนโยบายที่ชัดเจนในการปรับปรุงขบวนการและขั้นตอนการผลิตเพื่อรักษามาตรฐานของสินค้า
และที่สำคัญบริษัทยังประสบความสำเร็จในการสร้างตราสินค้า (Brand Name)
ของตนเองจนเป็นที่ยอมรับในตลาดโลก

แนวโน้มภาวะอุตสาหกรรมและสภาพการแข่งขันในอนาคต

จากการเปิดเขตการค้าเสรีระหว่างประเทศในระดับทวิภาคีซึ่งดำเนินการและมีผลในทางปฏิบัติแล้วในบางประเทศจะเป็นผลให้เกิดการแข่งขันทางการค้าอย่างรุนแรงขึ้นอย่างหลีกเลี่ยงมิได้
โดยสามารถแบ่งการแข่งขันของอุตสาหกรรมเครื่องประดับอัญมณีระหว่างประเทศออกเป็น 2 กลุ่ม
อันได้แก่ 1) การแข่งขันด้านราคาซึ่งมีคู่แข่งที่สำคัญคือ ประเทศจีนและอินเดีย 2)
การแข่งขันด้านงานออกแบบและการตลาดซึ่งมีคู่แข่งที่สำคัญคือ ประเทศอิตาลี สหรัฐอเมริกา
และฮ่องกง

อย่างไรก็ตาม
อุตสาหกรรมเครื่องประดับอัญมณีไทยจะยังคงรักษาความสามารถในการแข่งขันทั้งในด้านราคา
งานออกแบบและการตลาดได้
เนื่องจากการส่งเสริมของภาครัฐที่ต้องการให้ประเทศไทยเป็นศูนย์กลางเมืองแฟชั่น
โดยเริ่มตั้งแต่การยกเว้นภาษีนำเข้าวัตถุดิบเพื่อการผลิต
การจัดสรรงบประมาณในการเพิ่มศักยภาพในการแข่งขันให้กับอุตสาหกรรมเครื่องประดับอัญมณี
ตลอดจนการตั้งสถาบันพัฒนาวิจัยอัญมณี และการพัฒนาช่างฝีมือผ่านสถาบันอุดมศึกษา
อีกทั้งภาคเอกชนมีความพร้อมทางด้านการเป็นศูนย์กลางการการค้าอัญมณีและเครื่องประดับ
ศูนย์กลางการค้าพลอยสี และวิจัยด้านอัญมณี จนกระทั่งความเชี่ยวชาญในการผลิตเครื่องประดับอัญมณี

บริษัทฯ ได้ตระหนักถึงภาวะการแข่งขันดังกล่าวเป็นอย่างดี
จึงดำเนินแผนนโยบายคุณภาพมาอย่างต่อเนื่องเป็นเวลาหลายทศวรรษ
โดยมุ่งเน้นที่จะแข่งขันด้านงานออกแบบและการตลาดเป็นสำคัญ
โดยพิจารณาได้จากการเป็นผู้นำการพัฒนาตราสินค้าของตนเอง
การเป็นผู้ผลิตสินค้าเครื่องประดับอัญมณีมากชิ้นระดับโลก
และการตอบสนองความพึงพอใจสูงสุดของลูกค้าทั้งหมดผ่านบริษัทย่อยใน ยุโรป อเมริกา และเอเชีย
นอกจากนี้บริษัทยังคงสร้างจิตสำนึกทางธุรกิจที่นำไปสู่การเคารพสิ่งแวดล้อม
คำนึงถึงสิทธิของชุมชนและสังคม รวมทั้งการดำเนินกิจกรรมทางธุรกิจที่เป็นธรรมสำหรับทุกฝ่าย

จำนวนและขนาดของคู่แข่งขัน ส่วนแบ่งตลาด ความยากและง่าย

เนื่องจากเป็นอุตสาหกรรมที่ต้องใช้เงินทุนจำนวนมาก และใช้ประสบการณ์ยาวนาน
รวมทั้งการสร้างสัมพันธ์ที่ดีกับลูกค้าอย่างต่อเนื่อง
ดังนั้นการเข้ามาเป็นผู้ประกอบการที่มีศักยภาพในอุตสาหกรรมนี้อาจทำได้ยาก ตัวอย่างเช่น
ลูกค้าที่ขายผ่าน TV เป็นลูกค้าที่มีความต้องการในการสั่งปริมาณมากและต้องเป็นสินค้าที่มีคุณภาพ
แต่มีบริษัทผู้ผลิตจำนวนน้อยรายในโลกที่สามารถผลิตได้ตามความต้องการของลูกค้ากลุ่มนี้
ซึ่งบริษัทก็ได้รับคำสั่งซื้อจากลูกค้าที่ขายผ่าน TV อย่างสม่ำเสมอ เนื่องจากมีราคาเหมาะสม
และควบคุมคุณภาพให้คงที่ได้ตามแบบที่ลูกค้ากำหนด

อำนาจต่อรองของผู้ซื้อและผู้ขาย

บริษัทมีนโยบายกระจายความเสี่ยงโดยขายสินค้าไปยังประเทศต่าง ๆ ทั่วโลก
เพื่อไม่เป็นการยึดติดกับตลาดใดตลาดหนึ่งและจะไม่ขายให้ลูกค้ารายใดเกิน 30%
ซึ่งเป็นการลดความเสี่ยงและเพิ่มอำนาจการต่อรองให้กับบริษัท
เพราะไม่จำเป็นต้องผูกมัดกับบริษัทใดบริษัทหนึ่ง

+-------------------+--------------+-------------+---------+----------+
| ประเภทสินค้าของบริษัท | จำนวน &      |             | ส่วน     | ความ     |
|                   | ขนาดของคู่แข่ง  |             | แบ่งตลาด | ยาก/ง่ายข |
|                   |              |             | ของบริษัท | องการมีคู่แ |
|                   |              |             |         | ข่งรายใหม่ |
+-------------------+--------------+-------------+---------+----------+
|                   | ในประเทศ     | ต่างประเทศ   |         |          |
+-------------------+--------------+-------------+---------+----------+
| - เครื่องประดับทอง   | แทบไม่มี / ต่ำ  | น้อยราย /    | สูง      | ยาก      |
| 24 K              |              | ปานกลาง     |         |          |
|                   | ปานกลาง /    |             | สูง      | ยาก –    |
| - เครื่องประดับอัญมณี  | ปานกลาง      | น้อย /       |         | ปานกลาง  |
|                   |              | ปานกลาง     | ปานกลาง |          |
| ระดับกลุ่มราคากลาง - | ปานกลาง /    |             |         | ง่าย      |
| สูง                | ใหญ่          | มาก / ใหญ่   | ปานกลาง |          |
|                   |              |             |         | ปานกลาง  |
| - เครื่องประดับอัญมณี  | มาก /        | ปานกลาง /   |         |          |
|                   | ปานกลาง      | ปานกลาง     |         |          |
| ระดับกลุ่มราคากลาง - |              |             |         |          |
| ล่าง               |              |             |         |          |
|                   |              |             |         |          |
| - เครื่องประดับเงิน   |              |             |         |          |
+-------------------+--------------+-------------+---------+----------+

หมายเหตุ : เป็นข้อมูลจากผู้บริหารของบริษัท

1.  เกณฑ์ในการกำหนดความยาก/ง่ายของการมีคู่แข่งรายใหม่
    พิจารณาจากจำนวนเงินลงทุนทั้งในส่วนของวัตถุดิบ เครื่องจักร ถ้าหากใช้เงินลงทุนสูง
    และต้องการใช้นักออกแบบสินค้า
    และแรงงานฝีมือที่มีคุณภาพก็จะมีความยากในการเข้ามาดำเนินธุรกิจ

2.  ตัวอย่างของคู่แข่งขันเครื่องประดับทอง 24 K ในประเทศมีเพียงรายเดียว

(3) การจัดหาผลิตภัณฑ์หรือบริการ

  (ก) ลักษณะการจัดให้ได้มาซึ่งผลิตภัณฑ์

บริษัทใช้การผลิตแบบปริมาณมาก (Mass Production) สำหรับงานในกลุ่ม Silver
ส่วนงานในกลุ่ม High & Medium ซึ่งเป็น “งานทอง” จะใช้การผลิตแบบจิวเวลรี่ชั้นสูง
ใช้ช่างฝีมือ และเครื่องจักรอันทันสมัยโดยบริษัทจะมีเทคโนโลยีการผลิตของบริษัทเอง
ซึ่งทำให้สินค้าเครื่องประดับอัญมณีออกมามีความสวยงาม ทนทาน และกรรมวิธีการผลิต
จะมีอัตราการสูญเสียต่ำ

การผลิตและการขายมีลักษณะเป็นฤดูกาล คือ ความต้องการของผู้ซื้อสุดท้าย (ผู้บริโภค)
จะมากในช่วงเทศกาลคริสต์มาสและปีใหม่ แต่ก็มิได้ส่งผลกระทบต่อการดำเนินธุรกิจของบริษัท
เพราะบริษัท สามารถควบคุม และวางแผนการผลิตได้เป็นอย่างดี ในปี 2546 – 2548 บริษัทฯ
มีปริมาณการขายแยกเป็น 4 ไตรมาส ดังนี้

  -------------- -- -------- -- ------ -- -------- -- ------ -- -------- -- -------
                    ปี 2548                ปี 2547                ปี 2546      

  ไตรมาส            ล้านบาท      %         ล้านบาท      %         ล้านบาท      %

  1                 584         22        548         22        522         25

  2                 604         23        588         23        437         21

  3                 659         25        615         24        508         25

  4                 805         30        765         31        586         29

  รวม 4 ไตรมาส      2,652       100       2,516       100       2,053       100
  -------------- -- -------- -- ------ -- -------- -- ------ -- -------- -- -------

-   กำลังการผลิตและปริมาณการผลิต 3 ปีที่ผ่านมา

[TABLE]

- อัตราการใช้กำลังผลิต

บริษัทจะใช้อัตรากำลังการผลิตให้เป็นไปตามสัดส่วนของกลุ่มผลิตภัณฑ์ (Production Mix)
ตามที่ได้รับใบสั่งซื้อสินค้าในแต่ละฤดูกาล (Seasonality)

  - อัตราเพิ่มของปริมาณการผลิตตามจำนวนหน่วย

  เป็นไปตามความต้องการของใบสั่งซื้อสินค้าและกำลังการผลิตที่มีอยู่

  - จำนวนกะที่ผลิตได้ จำนวนกะที่ผลิตจริง

บมจ. แพรนด้า จิวเวลรี่ จะใช้จำนวนกะเพียง 1 กะ เท่านั้น
เนื่องจากวัตถุดิบเป็นของมีค่าหากส่งมอบงานระหว่างกะจะยากในการควบคุม
หากงานมีปริมาณมากและเร่งด่วน บริษัทจะให้พนักงานทำงานล่วงเวลาเพื่อเพิ่มรายได้ให้กับพนักงาน

- วัตถุดิบ และผู้จำหน่ายวัตถุดิบ (Supplier)

วัตถุดิบ แยกเป็น - โลหะ (gold, silver & alloy)

- ส่วนประกอบ (Component)

- อัญมณี

  - อื่น ๆ

[TABLE]

[TABLE]

แหล่งที่มาของวัตถุดิบ

  1. โลหะ (ทองคำ/เนื้อเงิน/อัลลอย) สั่งจากตัวแทนจำหน่ายในสิงคโปร์ สหรัฐอเมริกา อังกฤษ

  ฮ่องกง

2. ส่วนประกอบ สั่งจากตัวแทนจำหน่ายในอิตาลี และผู้ผลิตในประเทศ

3. อัญมณี สั่งจากตัวแทนจำหน่ายหรือพ่อค้าคนกลาง ในกรุงเทพฯ
และมีบางส่วนที่สั่งจากต่างประเทศ

4. อื่น ๆ สั่งจากตัวแทนจำหน่ายในประเทศ

ต้นทุนโลหะทองคำ เนื้อเงิน และอัลลอย ที่นำมาทำตัวเรือนเครื่องประดับอัญมณี ในระหว่างปี 2545
– 2548 จะมีต้นทุนประมาณ 50 % และสามารถแสดงการเปลี่ยนแปลงราคาได้ดังนี้

  ----------------------- -- -------- --- -------- --- -------- --- --------
  หน่วย : บาท/กรัม                                                    

                             2548         2547         2546         2545

  ราคาโลหะทองคำ                           528.46       505.61       449.32

  ราคาโลหะเนื้อเงิน                          7.65         6.72         6.46
  ----------------------- -- -------- --- -------- --- -------- --- --------

บริษัทจะกระจายการจัดซื้อวัตถุดิบต่าง ๆ ไปยังผู้จำหน่ายหลายรายและรักษาสัดส่วนการซื้อไม่ให้เกิน
30% ต่อราย และบริษัทมีความสัมพันธ์ที่ดีต่อกันในเชิงการค้า ดังนั้นบริษัทจะมีความเสี่ยงลดลง
หากมีการเปลี่ยนแปลง/สูญเสียผู้จำหน่ายรายนั้น ๆ ไป

ขั้นตอนการผลิตและเทคโนโลยีการผลิต

  ออกแบบและขึ้นพิมพ์

ฉีดเทียน & หล่อ

แต่งตัวเรือน

  ฝัง

  ขัดตัวเรือน

  ชุบ

  ตรวจสอบคุณภาพ

  เข้าคลัง & หีบห่อ

ส่งออก

กิจกรรมการผลิตของแพรนด้าจัดเป็นประเภทใช้แรงงานเป็นจำนวนมาก (Labor Intensive)
เนื่องจากเป็นการผลิตที่ใช้ฝีมือแรงงาน (handicrafts) เป็นหลัก
ดังนั้นบริษัทจึงได้สร้างงานโดยการฝึกฝีมือแรงงานเพื่อใช้ในการผลิตเครื่องประดับอัญมณี

-   ความเพียงพอของเครื่องจักรและบุคลากร

ในปัจจุบันบริษัทมีเครื่องจักรและบุคลากรเพียงพอกับการผลิตในปัจจุบัน
เทคโนโลยีสมัยใหม่นั้นช่วยสนับสนุนการผลิตให้มีประสิทธิภาพมากขึ้น
แต่ไม่สามารถมาทดแทนแรงงานฝีมือได้
เนื่องจากอุตสาหกรรมนี้เป็นกิจการที่ใช้แรงงานที่มีฝีมือเป็นหลัก

-   ความเป็นไปได้ที่จะถูกทดแทนด้วยเทคโนโลยี

  เทคโนโลยีใหม่ไม่สามารถทดแทนฝีมือที่ปราณีตของแรงงานคนได้
  แต่อาจมาช่วยให้การออกแบบสวยงามขึ้น ละเอียดแม่นยำมากขึ้น และผลิตได้รวดเร็วขึ้น

-   ความสามารถความจำเป็นและค่าใช้จ่ายในการปรับเครื่องจักรให้แข่งขันได้

บริษัทมีฝ่ายวิศวกรรมการผลิต เป็นผู้ติดตามความเคลื่อนไหวของเทคโนโลยีต่าง ๆ
ที่เกี่ยวเนื่องกับอุตสาหกรรมผลิตเครื่องประดับอัญมณี
โดยที่บริษัทจะมีการปรับเปลี่ยนเครื่องจักรและเทคโนโลยีการผลิต
เพื่อเพิ่มคุณภาพและลดต้นทุนของสินค้าอย่างต่อเนื่อง

(ข) ผลกระทบต่อสิ่งแวดล้อม

บริษัท ไม่เคยมีประวัติการกระทำผิดต่อสิ่งแวดล้อม อุตสาหกรรมเครื่องประดับอัญมณี
จะไม่มีผลกระทบต่อสิ่งแวดล้อมเนื่องจากบริษัทจะนำวัสดุและเศษซากจากกระบวนการผลิตกลับมาเป็นวัตถุดิบเพื่อผลิตใหม่
อีกทั้งบริษัทได้รับคัดเลือกให้เป็นสถานที่ทำงาน สะอาด ปลอดภัย ไร้มลพิษ
โดยได้รับใบรับรองระดับทอง จากสำนักอนามัยกรุงเทพมหานคร ให้เป็นสถานที่ทำงานน่าอยู่
น่าทำงาน ซึ่งพิธีจัดขึ้นในวันจันทร์ที่ 17 มิถุนายน 2545 ณ ห้องประชุม ชั้น 2 ศูนย์เยาวชน
กรุงเทพมหานคร (ไทย-ญี่ปุ่น) ดินแดง

(4) งานที่ยังไม่ได้ส่งมอบ

ประกอบด้วยสินค้าสำเร็จรูปรอการจัดส่ง (goods in transit) และสินค้าระหว่างการผลิต
(work-in-process)